Elsa Askeland

Elsa Askeland (født 16. januar 1923, død 23. april 2012 på Frognerhjemmet) var en norsk journalist og oversetter.  Hun startet i 1950 som journalist i VG, mest med stoff om hus og hjem, og en del bokanmeldelser.  Fra 1964 brakte hun også lørdagsnummerets portrettintervju, med Pedro som illustratør.  Utover 1970-tallet gikk hun over til å skrive mer fra næringsliv og politikk. Hun skrev for avisen frem til 1989. 
Hun var gift med journalist Leif Borthen (1911–1979) som hadde vært journalist i VG fra 1952.  Fra 1961 bodde ekteparet på San Vicente på Ibiza der de bygget seg et hus i Port de ses Caletes.  Hun utga flere reiseskildringer og rapporterte også herfra for VG.  Ekteparet oversatte en rekke bøker av kriminalforfatteren Rex Stout.

Utgivelser og oversettelser 
 Pedro, Årsrevy. Redaktør: Elsa Askeland, Leif Borthen, Thor Hedberg og Pedro (1956)
 
 Kitty Kelley, Sinatra, His Way (1987). Oversettelse.

Referanser 

Norske kulturjournalister
Journalister i VG
Norske oversettere